L’Associació Cultural Nautilus continua la seua activitat a la Casa de Cultura del Port de Sagunt
15 de desembre 2020

![](/media/rbvdafeb/84_c_nautilus.jpg)  

L’Associació Cultural Nautilus és una associació amb molts referents a la nostra ciutat amb seu al nucli del Port de Sagunt. Esta és una associació que du una trajectòria que començà l'any 1969 i que en l'actualitat té més de 200 socis. 

Segons la regidora de Cultura, Asun Moll, actualment l’activitat principal de l’Associació Cultural Nautilus és el foment del cinema, però no únicament des del punt de projectar una pel·lícula, sinó que Nautilus és una associació que treballa moltíssim. **«Veiem que treballa moltíssim el tipus de pel·lícula a triar, sempre fa un debat i, per descomptat, doncs és una manera més de fer arribar la cultura en una altra de les seues arts a la ciutadania».** 

La regidora ha agraït a Nautilus que continuen amb la seua tasca, ja que enguany, a causa de la crisi provocada per la covid19, per poder desenvolupar la seua activitat han hagut de canviar de seu, ja que on habitualment es feia (Centre Cívic) no es complien les mesures de seguretat per problemes d'aforament. 

Des del departament de Cultura han informat que s’ha posat a la seua disposició l’edifici municipal de la Casa de Cultura del Port de Sagunt. **«Em consta que ells mateixos estan molt contents per continuar en el seu _Cinefòrum_ en un lloc on sempre hi ha hagut una tradició de fer cinema i, per descomptat, també tenen el seu projector i la seua pantalla gegant per poder continuar la seua activitat».** 

Moll ha assegurat que des del departament de Cultura continuen avalant qualsevol associació que presente este tipus de propostes culturals **«i així demostrar que en la nostra ciutat es fa cultura i, a més a més, cultura de nivell».​**

*   [](http://www.facebook.com/sharer.php?u=https://aytosagunto.es/va/actualitat/l-associacio-cultural-nautilus-continua-la-seua-activitat-a-la-casa-de-cultura-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-associacio-cultural-nautilus-continua-la-seua-activitat-a-la-casa-de-cultura-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-associacio-cultural-nautilus-continua-la-seua-activitat-a-la-casa-de-cultura-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-associacio-cultural-nautilus-continua-la-seua-activitat-a-la-casa-de-cultura-del-port-de-sagunt/)